b'\n_START_ARTICLE_\nBoja novca (1986.)\n_START_SECTION_\nRadnja\n_START_PARAGRAPH_\nEddie Felson je prodava\xc4\x8d pi\xc4\x87a i biv\xc5\xa1i igra\xc4\x8d biljara kojem nedostaje akcija pa odlazi na put kao mecena vje\xc5\xa1tom, ali nefokusiranom \xc5\xa1ti\xc4\x87eniku, Vincentu, koji putuje sa svojom djevojkom Carmen. Eddie ih u\xc4\x8di kako se kladiti na visoke iznose, ali postaje frustriran s njima i sa sobom, sve dok se ne posva\xc4\x91aju i razdvoje. Eddie nastavlja igrati za sebe, prvo se kockaju\xc4\x87i "na putu", a kasnije na profesionalnom turniru na kojem se suprotstavlja ovaj put uspje\xc5\xa1nom (i podmuklom) Vincentu.\n_START_SECTION_\nNagrade i kritike\n_START_PARAGRAPH_\nNewman je osvojio Oscar za najboljeg glavnog glumca, Mary Elizabeth Mastrantonio je bila nominirana za najbolju sporednu glumicu, dok je film jo\xc5\xa1 bio nominiran za najbolju scenografiju i najbolji adaptirani scenarij._NEWLINE_Film je pozitivno utjecao na populariziranje biljara. Me\xc4\x91utim, kritike su bile podijeljene: neki vjeruju da je film djelomi\xc4\x8dni remake Hazardera, te da se ubraja u Scorseseove lo\xc5\xa1ije. Scorsese je kasnije priznao da je pristao snimiti film kako bi mogao financirati produkciju Posljednjeg Kristova isku\xc5\xa1enja.'